Isigodlo Senkosi uLobengula Sitshabalaliswa Ngumlilo
Umlilo lo uqhamuke ngoMvulo egangeni eliduzane lesigodlo lesi esisemaphethelweni edolobho lako Bulawayo
Isigodlo senkosi uLobengula esaziwa ngokuthi yi Old Bulawayo sesingumlotha ngemva kokutshabalaliswa ngumlilo owesabekayo. Umnu. Peter Zwide Kalanga Khumalo omele indlu yeNkosi uthi umlilo lo uqhamuke ngoMvulo egangeni eliseduzane le sigodlo lesi esisemaphethelweni edolobho lako Bulawayo. U Khumalo uthi lumlilo utshise amaqhugwana wonke, indlu yeNkosi, lapho okwakugcinwa inqola yakhe kanye lalapho okwavuselelwa khona isigodlo lesi ngomnyaka ka 1993 nguMongameli Robert Mugabe. Uthe indlu yembiko yiyo yodwa engatshanga njengoba lumlilo uphinde watshisa iganga lonke eliseduzane lesigodlo lesi. Inkosi uLobengula wacela indunankulu yakhe uMagwegwe ukuthi athungele umuzi wakhe ngomnyaka ka 1893 inkosi isibona ukuthi ondlebe zimhlophe babefuna ukuthumba isizwe sakhe. UKhumalo utshele uGibbs Dube we Studio 7 ukuthi kumele ugatsha lwe National Museums luchasisele uzulu ukuthi kuhambe njani. Isigodlo senkosi uLobengula esaziwa ngokuthi yi Old Bulawayo sesingumlotha ngemva kokutshabalaliswa ngumlilo owesabekayo. Umnu. Peter Zwide Kalanga Khumalo omele indlu yenkosi uthi umlilo lo uqhamuke ngomvulo egangeni eliseduzane le sigodlo lesi esisemaphethelweni edolobho lako Bulawayo. Umnu. Khumalo uthi lumlilo utshise amaqhugwana wonke, indlu yenkosi, lapho okwakugcinwa inqola yenkosi kanye lalapho okwavuselelwa khona isigodlo lesi ngomnyaka ka 1993 nguMongameli Robert Mugabe. Uthe indlu yembiko yiyo yodwa engatshanga njengoba lumlilo uphinde watshisa iganga lonke eliseduzane lesigodlo lesi. Inkosi uLobengula wacela indunankulu yakhe uMagwegwe ukuthi athungele umuzi wakhe ngomnyaka ka 1893 inkosi isibona ukuthi ondlebe zimhlophe babefuna ukuthumba isizwe sakhe. Umnu. Khumalo utshele uGibbs Dube we Studio 7 ukuthi kumele ugatsha lwe National Museums luchasisele uzulu ukuthi kuhambe njani.